Hvor skal en baby sove?
Om natten skal din baby enten ligge i en tremmeseng eller sammen med jer i jeres seng. Sundhedsstyrelsen anbefaler, at baby sover i sin egen seng.

En mellemting kan være en såkaldt ”bedside crib”, der kan beskrives som en halv tremmeseng, som bliver sat i forlængelse af din/jeres seng.

Mærk efter, hvad du eller I har lyst til, og hvad der fungerer bedst i jeres familie.  
 Nogle kan ikke holde ud at ligge tæt og vil gerne have god plads, mens det for andre fungerer godt at have baby tæt på, fordi baby på den måde finder tryghed, og det føles lettere, når man skal amme om natten.

